XI број 06 14/24

 Веће Градске општине Звездара на основу члана 4, чл. 48. став 3, чл. 49. став 3 , чл. 98,чл. 99 и чл. 170. Закона о запосленима у аутономним покрајинама и jeдиницама локалне самоуправе („Службени гласник РС", бр. 21/2016, 113/17, 95/2018, 113/17-др.закон, 95/18-др. закон, 86/19 др.закон, 157/2020-др.закон, 123/21-др.закон), члана 56. Закона о локалној самоуправи (''Службени гласник РС'', број 129/2007, 83/2014 - други закон, 101/2016 - други закон, 47/2018, 111/21), члана 42. Статута Градске општине Звездара («Службени лист града Београда» број 124/19 – пречишћен текст), члана 30. Одлуке о управи Градске општине Звездара ("Службени лист Града Београда" бр. 94/19, 119/20, 13/22, 50/23 и 22/24), и члампва 37,41, 43-45. Пословника Већа Градске општине Звездара XI број 06 –42/19 од 03.12.19. године и XI број 06 –51/22 од 22.11.2022. године, доноси

 **Р Е Ш Е Њ Е**

 **I Горан Р. Јевтић,** дипломирани правник, након истека периода на који је постављен на положај заменика начелника Управе Градске општине Звездара Решењем Већа Градске општине Звездара бр. XI-20/19 од 17.06.2019. године, наставља да обавља послове заменика начелника Управе Градске општине Звездара од 17.06.2024 године.

**II** Именовани се поставља на положај на период од пет година.

 **III** Ово Решење се примењује од 17.06.2024.године.

 **IV** Решење објавити на огласној табли Органа и интернет презентацији Градске општине Звездара**.**

 **O б р а з л о ж е њ е**

 Чланом 4. Закона о запосленима у аутономним покрајинама и јединицама локалне самоуправе прописано је да за службенике на положају у јединицама локалне самоуправе, права и дужности у име послодавца врши орган јединице локалне самоуправе надлежан за постављење службеника на положају.

Чланом 49, став 3. Закона о запосленима у аутономним покрајинама и jeдиницама локалне самоуправе одређује да службеника на положају у управи градске општине поставља и разрешава орган утврђен прописима града. А чланом 42. Статута Градске општине Звездара прописано је да веће градске општине поставља и разрешава начелника и заменика начелника управе градске општине.

 Чланом 30. Одлуке о Управи градске општине Звездара прописано је да радом Управе градске општине Звездара руководи начелник кога поставља Веће градске општине Звездара на пет година, на основу јавног огласа, да начелник Управе градске општине може имати заменика који га замењује у случају његове одсутности и спречености да обавља своју дужност. Заменик начелника Управе Градске општине поставља се на исти начин и под истим условима као начелник Управе Градске општине Звездара.

 Чланом 48, став 3. 3акона о запосленима у аутономним покрајинама и јединицама локалне самоуправе прописано је да у јединици локалне самоуправе и градској општини, положаји у смислу овог закона, су радна места начелника градске, односно општинске управе и њихових заменика.

 Чланом 99. Закона о запосленима у аутономним покрајинама и јединицама локалне самоуправе прописано је следеће:

„Службеник ступа на положај даном доношења решења о постављењу на положај.

Службеник на положају може после протека времена на које је постављен, бити поново постављен на исти положај без јавног конкурса, ако је похађао програм обуке утврђен за службенике који се први пут постављају на положај.

Ако конкурсни поступак за попуњавање положаја није покренут у року из члана 95, став 3. овог закона, службеник се после протека времена на који је постављен, поставља на исти положај без јавног конкурса.“

Решењем Већа Градске општине Звездара бр. XI-20/19 од 17.06.2019. године поставља се Горан Јевтић, дипломирани правник из Београда за заменика начелника Управе Градске општине Звездара на период од пет година. Решење је донето након спроведеног Јавног конкурса за попуњавање положаја заменика начелника Управе а на основу чл. 95. Закона о запосленима у аутономним покрајинама и јединицама локалне самоуправе и Уредбе о спровђењу интерног и јавног конкурса за попуњавање радних места у аутономним покрајинама и јединицама локалне самоуправе(„Службени гласник РС“ број 95/16).

Горан Р. Јевтић је електронским путем дана 26.02.2024. године обавестио председника Већа Градске општине Звездара да време на које је постављен на положај заменика начелника Управе Градске општине Звездара истиче 17.06.2024. године, те да је могуће да Веће Градске општине Звездара донесе одлуку о расписивању јавног конкурса за попуњавање положаја заменика начелника Управе ГО Звездара или ради континуитета, поступи у смислу чл. 99. Закона о запосленима у аутономним покрајинама и јединицама локалне самоуправе и постави поново исто лице на на исти положај без јавног конкурса уколико је похађао програм обуке утврђен за службенике који се први пут постављају на положај.

Уверењем Националне академије за јавну управу од 01.03.2024. године потврђује се да је Горан Јевтић похађао програм обуке руководилаца у јединицама локалне самоуправе за 2024.годину, који обухвата обуке предвиђене за службенике на положају.

На основу свега наведеног Веће градске општине Звездара доноси Решење о постављењу Горана Р. Јевтића, дипломираног правника из Београда, за заменика начелника управе Градске општине Звездара у свему као у диспозивитву.

 **ПОУКА О ПРАВНОМ СРЕДСТВУ:** Против решења о постављењу на положај заменика начелника Управе градске општине Звездара жалба није допуштена, али се може покренути управни спор пред Управним судом у Београду, Немањина бр. 9, у року од 30 дана од дана достављања решења.

Решење бр. XI 06- 14/24. донето је на седници Већа градске општине Звездара одржаној дана 12.04. 2024.године.

**Решење доставити**:

1. Горан Р.Јевтић, Београд, Војводе Богдана 24

2. Општој управи,

3. Одељењу за финансије и привреду,

4. Списи предмета

ПРЕДСЕДНИК ВЕЋА

 ГРАДСКЕ ОПШТИНЕ ЗВЕЗДАРА

 Владан Јеремић